ཡོངས་རྟོག་

ཡོངས་རྟོག་ཞེས་པ་ནི་ཤེས་རབ་ཀྱི་ཕ་རོལ་ཏུ་ཕྱིན་པའི་ལམ་ལ་ཞུགས་པའི་སྐབས་སུ་འབྱུང་བའི་གཙོ་བོའི་གེགས་ཤིག་ཡིན། འདི་ནི་ཆོས་ཐམས་ཅད་ལ་རང་བཞིན་ནས་ཡོད་པ་ཡམ་བདེན་པར་གྲུབ་པའི་ཚུལ་དུ་འཛིན་པའི་ལོག་རྟོག་གི་སྤྱོད་ལམ་ཞིག་ཡིན།
 སྒྲ་བཤད། 
ཡོངས་རྟོག་ཅེས་པ་ནི་ཡོངས་སུ་སྟེ་ཐམས་ཅད་ཀྱིས་ཤིང་ཀུན་ཏུ་ཞེས་པའི་དོན་དང་། རྟོག་པ་སྟེ་སྤྲོས་པ་སྒྲུབ་པའི་དོན་གཉིས་སྦྲེལ་བའི་ཐ་སྙད་ཅིག་ཡིན། ཐ་སྙད་འདི་ནི་ཤེས་རབ་ཀྱི་ཕ་རོལ་ཏུ་ཕྱིན་པའི་ལམ་ལ་འགྲོ་བའི་བར་ཆད་དུ་གྱུར་པའི་ཞེན་རྟོག་གི་སྤྱོད་ལམ་ལ་བརྗོད་པ་ཡིན།

 མཚན་ཉིད། 
གཞི་ལམ་འབྲས་བུ་ཆོས་ཀུན་ལ་བདེན་པར་ཡོད་པའི་འདུ་ཤེས་ཀྱིས་ཡོངས་སུ་འཛིན་པ། ཞེས་པ་ཡིན། ཡོངས་རྟོག་ཞེས་པ་འདིས་ཆོས་རྣམས་ལ་རང་བཞིན་ནས་ཡོད་པ་ཡམ་བདེན་པར་གྲུབ་པའི་ཚུལ་དུ་ཡོངས་སུ་རྟོག་ནས་འཛིན་པའི་ཤེས་པ་ལ་ཟེར། ཁྱད་པར་དུ་འཁོར་གསུམ་གྱི་སྒོ་ནས་བརྗོད་ན། སྤྱོད་པ་པོ་བདག་དང་། སྤྱོད་ཡུལ་ཆོས་དང་། སྤྱོད་པ་ཉིད་གསུམ་ལ་བདེན་པར་འཛིན་པ་ལ་ཟེར།

 ནང་དོན། 
ཡོངས་རྟོག་ནི་རྣམ་པ་གཉིས་སུ་ཡོད་དེ། ཐ་སྙད་ཀྱི་ཡོངས་རྟོག དང་དམ་པ་དོན་གྱི་ཡོངས་རྟོག གཉིས་སུ་ཡོད། ཐ་སྙད་ཀྱི་ཡོངས་རྟོག་ནི་ཤེས་རབ་ཀྱི་ཕ་རོལ་ཏུ་ཕྱིན་པ་ལ་མི་སྤྱོད་པའི་གཙོ་རྒྱུ་ཞིག་ཡིན། "འཁོར་གསུམ་ཡོངས་སུ་རྟོག་པའི་བྱང་ཆུབ་སེམས་དཔའ་དེ་ལྟ་བུ་འདི་ནི་ཤེས་རབ་ཀྱི་ཕ་རོལ་ཏུ་ཕྱིན་པ་མཆོག་ལ་སྤྱོད་པ་མ་ཡིན་ནོ། །"ཀརྨ་པ་རང་བྱུང་རྡོ་རྗེ། མདོ་སྡུད་པའི་འགྲེལ་པ་ཡིད་བཞིན་ནོར་བུ། ལྕགས་པར། ཤོག་ངོས་30ཞེས་གསུངས། དམ་པ་དོན་གྱི་ཡོངས་རྟོག ནི་ཆོས་ཐམས་ཅད་བདེན་སྟོང་ཡིན་པ་དོན་དམ་པར་རྟོགས་ཀྱང་། ད་དུང་སེམས་ཅན་འདུ་ཤེས་ཀྱི་རྣམ་རྟོག་བྲལ་བ་མ་ཡིན་པ་ལ་ཟེར། ཇི་ལྟར་ན་"སེམས་ཅན་འདུ་ཤེས་ཡོངས་རྟོག་བྱང་ཆུབ་སེམས་དཔའ་གྱུར་པ་མ་ཡིན་ཞེས་བྱ་བར་འོག་ཏུ་སྦྱར་ཏེ། དེ་ནི་ཤེས་རབ་ཇི་སྐད་བསྟན་པའི་རང་བཞིན་ཕ་རོལ་ཕྱིན་མཆོག་སྤྱོད་མ་ཡིན་ཞེས་བྱ་བ་ནས་སྒྲུབ་པ་མ་ཡིན་ཞེས་བྱ་བའི་བར་དུའོ། །"སློབ་དཔོན་སེངྒེ་བཟང་པོ། སྡུད་པའི་དཀའ་འགྲེལ། ཤིང་དཔར། ཤོག་ངོས་64ཞེས་གསུངས།

 དབྱེ་བ། 
ཡོངས་རྟོག་ལ་སྒོ་གསུམ་གཞིར་བཞག་ན་དབྱེ་བ་གསུམ་ཡོད་དེ། ལུས་ཀྱི་ཡོངས་རྟོག་ནི་ལུས་ལ་བདག་ཏུ་འཛིན་པ་དང་ལུས་ཀྱི་ལས་ལ་བདེན་པར་རྟོག་པའོ། །ངག་གི་ཡོངས་རྟོག་ནི་ངག་གི་ཆོས་ལ་བདེན་པར་འཛིན་པ་དང་བརྗོད་བྱ་བརྗོད་བྱེད་ལ་སྤྲོས་པ་སྒྲུབ་པའོ། །ཡིད་ཀྱི་ཡོངས་རྟོག་ནི་སེམས་དང་སེམས་ལས་བྱུང་བ་ཐམས་ཅད་ལ་རང་བཞིན་ནས་ཡོད་པར་འཛིན་པའོ། །ཁྱད་པར་དུ་"ཆོས་རྣམས་སྣ་ཚོགས་པ་གང་ཡང་མངོན་ཞེན་གྱིས་ཡོངས་སུ་གཟུང་བའམ་དང་དུ་ལེན་པའི་ཕྱིར་སྦྱོར་བས་མི་སློབ་པའམ་མི་དམིགས་པར་སློབ་ཅིང་།"འཇུ་མི་ཕམ། མདོ་སྡུད་པའི་འགྲེལ་པ་ཡུམ་གྱི་དགོངས་དོན་ལ་ཕྱིན་ཅི་མ་ལོག་པར་འཇུག་པའི་ལེགས་བཤད། ལག་བྲིས། ཤོག་ངོས་18b ཞེས་པ་ལས་ཤེས་ནུས།

 ཡོངས་རྟོག་སྤོང་ཚུལ། 
ཡོངས་རྟོག་སྤོང་ཚུལ་ནི་ཤེས་རབ་ཀྱི་ཕ་རོལ་ཏུ་ཕྱིན་པ་མི་དམིགས་པར་སྤྱོད་པ་ཡིན། "མི་དམིགས་པར་སྤྱོད་པ་འདི་ནི་ཤེས་རབ་ཀྱི་ཕ་རོལ་ཏུ་ཕྱིན་པ་མཆོག་ལ་སྤྱོད་པ་ཡིན་ནོ། །"ཀརྨ་པ་རང་བྱུང་རྡོ་རྗེ། མདོ་སྡུད་པའི་འགྲེལ་པ་ཡིད་བཞིན་ནོར་བུ། ལྕགས་པར། ཤོག་ངོས་29ཞེས་གསུངས། གཞན་ཡང་"གང་གི་ཚེ་འདོད་པའི་ཁམས་ལ་སོགས་པ་འདུས་བྱས་དང་། སྟོང་པ་ཉིད་ལ་སོགས་པའི་འདུས་མ་བྱས་ནག་པོའི་ཆོས་ཏེ། ཉན་ཐོས་ལ་སོགས་པ་དང་འབྲེལ་པ་དོར་བར་བྱ་བ་ཡིན་ནོ། དཀར་པོ་ནི་རྡུལ་ཕྲ་རབ་ཙམ་ཡང་མི་དམིགས་པའི་ཤེས་རབ་སྒྲུབ་པའི་བདག་ཉིད་ཀྱི་བྱང་ཆུབ་སེམས་དཔའ་སྒྱུ་མ་ལྟ་བུར་བསྒོམ་པ་དེའི་ཚེ་ཤེས་རབ་རང་ཁོ་ན་ཕ་རོལ་ཏུ་ཕྱིན་པ་ཞེས་བྱ་བའི་གྲངས་སུ་འགྲོ་བར་བརྗོད་དོ། །"སློབ་དཔོན་སེངྒེ་བཟང་པོ། སྡུད་པའི་དཀའ་འགྲེལ། ཤིང་དཔར། ཤོག་ངོས་63-64ཞེས་གསུངས། ཉེས་དམིགས་ལ་ཤེས་རབ་ཀྱི་ཕ་རོལ་ཏུ་ཕྱིན་པ་ལ་མ་དད་པ་ནི་ཡོངས་རྟོག་གི་རྒྱུ་ཆེན་པོ་ཞིག་ཡིན། "ཤེས་རབ་ཀྱི་ཕ་རོལ་ཏུ་ཕྱིན་པ་མ་ཡིན་ཏེ། ཕུང་པོར་མངོན་པར་ཞེན་པ་དང་། མི་དགེ་བའི་གྲོགས་པོ་བསྟེན་པ་དང་། བདུད་ཀྱིས་བྱིན་གྱིས་བརླབས་པའི་རྒྱུས་རྒྱལ་བའི་ཡུམ་ལ་མ་དད་པ་ནི་དེ་མི་སྐྱེ་བའི་རྒྱུའི་སྟོབས་ཀྱིས་མངོན་པར་འདོད་པའི་ལམ་མངས་ནས་སྐྱབས་མེད་པར་འགྱུར་རོ། །"སློབ་དཔོན་སེངྒེ་བཟང་པོ། སྡུད་པའི་དཀའ་འགྲེལ། ཤིང་དཔར། ཤོག་ངོས་65ཞེས་གསུངས།

 བསྡུས་དོན། 
ཡོངས་རྟོག་ཅེས་པ་ནི་ཤེས་རབ་ཀྱི་ཕ་རོལ་ཏུ་ཕྱིན་པ་ལ་སྤྱོད་པའི་གེགས་ཆེན་པོ་ཞིག་ཡིན། འདི་ལས་གྲོལ་ཚུལ་ནི་ཆོས་ཐམས་ཅད་མི་དམིགས་པའི་ངང་ནས་ཤེས་རབ་ཀྱི་ཕ་རོལ་ཏུ་ཕྱིན་པ་ལ་ཉམས་སུ་ལེན་པ་ཡིན། ཉེས་པ་འདི་ལ་མ་བབ་ན་ཤེས་རབ་ཀྱི་ཕ་རོལ་ཏུ་ཕྱིན་པ་དང་པོ་ནས་བརྩམས་ཏེ་ཚད་མེད་པ་བཞི། ས་བཅུ་སོགས་ཀྱི་བྱང་ཆུབ་སེམས་དཔའི་སྤྱོད་པ་ཆེན་པོ་ལ་ངེས་པར་དུ་འཇུག་དགོས་པ་ཡིན།
ལུང་ཁུངས།